OzLabs/hebrew-wiki-articles huggingface dataset:
מחלף גולדה מאיר

מחלף גולדה מאיר הוא מחלף בעיר ירושלים המחבר בין כביש 50 (כביש בגין) לבין כביש 436 (שדרות גולדה מאיר) המחבר את העיר עם שכונת רמות.

==היסטוריה==
העבדות להקמת המחלף החלו בשנת 1998, והוא נפתח לתנועה במאי 2002. המחלף בנוי כמחלף עלה תלתן חלקי כאשר כביש בגין חוצה את שדרות גולדה מאיר על גבי גשר והפנייה ממנו אל כביש 436 צפונה מתבצעת באמצעות רמפת לולאה ולכיוון דרום באמצעות נתיב היוצא ממנו ומשתלב בשדרות גולדה מאיר, ואילו הפניות מכביש 436 לכביש בגין מתאפשרת רק בכיוון דרום ובאמצעות רמזור הנותן עדיפות לנסיעה הרציפה בכביש.

מתחת למחלף עוברים תוואי נחל צופים ונחל שורק אליו הוא נשפך. 

בספטמבר 2017 החלו עבודות הקמה של מסוף אוטובוסים מרכזי לצד המחלף, שנועד לשרת בין השאר את באי הר חוצבים, השכונות החרדיות הסמוכות ותושבי צפון ירושלים. המסוף שעלות בנייתו המשוערת כ-350 מיליון שקלים וצפוי להיחנך ב-2021, אמור לכלול 11 רציפים לאוטובוסים עירוניים ובינעירוניים, חניון תת-קרקעי גדול בשטח של כ-20 דונמים לכ-250 אוטובוסים (שיחליף את מגרשי החנייה הוותיקים בכניסה לירושלים המיועדים לפיתוח במסגרת פרויקט הכניסה לעיר) ומעליו גג ירוק. כמו כן מסלול הקו הכחול של הרכבת הקלה בירושלים שצפוי להיחנך ב-2026 יחלוף לצד מרכז התחבורה ויחבר בינו לשכונות רבות בירושלים, ועד שתושלם הרכבת הקלה יעבור במסלול קו האוטובוסים הכחול המהיר.

== הערות שוליים ==

גולדה מאיר, מחלף
קטגוריה:הנצחת גולדה מאיר
קטגוריה:מחלפי עלה תלתן
גולדה מאיר
אביבה טלר

אביבה טלר (10 בספטמבר 1939 – 20 באוגוסט 2023) הייתה דוקטור לעבודה סוציאלית, מרצה ופעילה בסיוע לשכבות חלשות ושיקומם של נפגעי נפש בקהילה; יקירת העיר חיפה.

==ביוגרפיה==
טלר נולדה בחיפה. את שירותה הצבאי עשתה במסגרת הנח"ל בקיבוץ שדה אליהו.

בין השנים 1960–1963 למדה פסיכולוגיה וסוציולוגיה באוניברסיטה העברית בירושלים. במקביל ללימודיה, עבדה כמאבחנת במכון אבני.

בשנות ה-70 חזרה לחיפה ולמדה עבודה סוציאלית באוניברסיטת חיפה. תואר שני למדה באוניברסיטת פיטסבורג, ובשנת 1997 השלימה את עבודת הדוקטורט בעבודה סוציאלית ב-Union Institute. נושא המחקר היה אישיותם של מתנדבים.

בשנים 1976–1978 הקימה וניהלה מרכז לטיפול בנפגעי סמים של קופת החולים הכללית. בשנים 1978–1980 שימשה כעובדת סוציאלית בבית החולים הפסיכיאטרי בפיטסברג. משנת 1989 ועד למותה, הייתה חברה בוועד המנהל של "הוספיס חיפה" של האגודה למלחמה בסרטן.

טלר הרצתה באוניברסיטת חיפה ובשנים תשמ"ז-תשמ"ח ותשמ"ט-תש"ן זכתה בתואר "המרצה המצטיין". היא הקימה את הקורס למדריכים מקצועיים באוניברסיטת חיפה ואת החוג לעבודה סוציאלית במכללת עמק יזרעאל. בשנים 1997–2009 יסדה טלר עם שני בניה שתי רשתות של הוסטלים ודיור מוגן בשיקום בבריאות הנפש – "עתיד חדש" בחיפה ו"כנרת" בטבריה וסביבתה. היא הדריכה בהם עד לפטירתה. נוסף על כך, טלר התנדבה במוסדות כגון "דלת פתוחה" והמרכז לטיפול בנוער בסיכון.

בשנת 2010 הוענק לה התואר "יקירת העיר חיפה".

טלר נפטרה ב-20 באוגוסט 2023. הותירה אחריה בעל, פרופסור יחזקאל טלר, איש חינוך ומומחה בעבודה סוציאלית ושיקום פגועי נפש, שני בנים ובת. התגוררה בחיפה.

== בין פרסומיה ==
* א. טלר, תדריך קלט: חומר עזר לעבודת העובדים הסוציאליים בלשכות רווחה בישראל. ירושלים: ג'וינט ישראל ואלכ"א, האגודה לפיתוח וקידום כח אדם בשירותים חברתיים בישראל, 1987
<div class="mw-content-ltr">
* Brill, M, & Taler, A. A Spiral Model for Teaching Psychological Assessment, Journal of Teaching in Social Work .4 (1):67-83</div>

==קישורים חיצוניים==

קטגוריה:חברי גרעיני נח"ל
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בוגרות אוניברסיטת פיטסבורג
קטגוריה:בוגרי אוניברסיטת פיטסבורג
קטגוריה:יקירות חיפה
קטגוריה:סגל שירותי בריאות כללית
קטגוריה:עובדות סוציאליות ישראליות
קטגוריה:עובדים סוציאליים ישראלים
קטגוריה:סגל אוניברסיטת חיפה: עבודה סוציאלית
קטגוריה:סגל המכללה האקדמית עמק יזרעאל
קטגוריה:אישים הקבורים בבית הקברות שדה יהושע
קטגוריה:ישראליות שנולדו ב-1939
קטגוריה:ישראלים שנולדו ב-1939
קטגוריה:ישראליות שנפטרו ב-2023
קטגוריה:ישראלים שנפטרו ב-2023
מקס מייבן

מקס מייבן (באנגלית: Max Maven, נולד כפיליפ גולדשטיין; 21 בדצמבר 1950 – 1 בנובמבר 2022) היה קוסם ומנטליסט אמריקאי יהודי אשר נולד באיתקה, ניו יורק. לעיתים קרובות היה מופיע בתוכניות קסמים טלוויזיוניות, ומבצע קריאת מוח אינטראקטיבית, וטריקים עבור צופי הטלוויזיה.

בעוד שדמותו הציבורית בהופעותיו נתפסת בתוך ז'אנר המנטליזם, תרומתו של מייבן לקהילת הקוסמים היא בהיקף רחב בהרבה. הוא היה סופר פורה בתעשיית הקסמים והציג חידושים רבים בתחום הקסמים המשמשים קוסמים אחרים. הוא שימש כיועץ לקוסמים דייוויד קופרפילד, פן וטלר, זיגפריד ורוי, ודאג הנינג ועוד.

הוא השתתף באופן קבוע בכתבי עת בתעשייה, כגון Genii, The Linking Ring ו-M-U-M.

מייבן הופיע בשנת 2012 בתוכנית הטלוויזיה הישראלית "מי יפיל את המאסטר".

בספטמבר 2022 הוענק לו פרס מפעל חיים מהאקדמיה לקסמים, ה-"מג'יק קאבל".<ref></ref>

ב-1 בנובמבר 2022 מייבן הלך לעולמו לאחר סיבוכים הקשורים למחלת סרטן המוח.<ref></ref>

==קישורים חיצוניים==
* 

==הערות שוליים==

קטגוריה:קוסמים אמריקאים
קטגוריה:יהודים אמריקאים
קטגוריה:קוסמים יהודים
קטגוריה:משתתפים בתוכניות מציאות ישראליות
קטגוריה:אמריקאים שנולדו ב-1950
קטגוריה:אמריקאים שנפטרו ב-2022
פרנץ יוזף גאל

פרנץ יוזף גאל (בגרמנית: Franz Joseph Gall; 9 במרץ 1758 - 22 באוגוסט 1828) היה רופא גרמני אשר עסק בנוירואנטומיה ובפיזיולוגיה וייסד את הפְרֶנוֹלוֹגְיָה.

==חייו==
גאל נולד בכפר טיפנברון (Tiefenbronn) בבאדן. אביו היה סוחר צמר קתולי עשיר. כבן הבכור השני, הוא יועד לכמורה אולם בחר ללמוד רפואה באוניברסיטת שטרסבורג. הוא סיים את לימודיו בווינה. גאל נפטר בפריז ולא היו לו צאצאים.

בשנת 1800 גאל פיתח שיטה לקביעת האישיות וההתפתחות המנטלית והמוסרית של כישורים. השיטה התבססה על צורת הגולגולת. גאל כינה את השיטה קרינסקופיה (Cranioscopy; Cranium – גולגולת, Scopus – ראייה) ואילו ממשיך דרכו, יוהאן שפּוּרצהיים (Johann Spurzheim), שינה את השם לפרֶנולוגיה (Phrenology; מיוונית עתיקה: φρήν, phrēn (נפש), λόγος, logos (תורה)).

מלבד שיטתו השנויה במחלוקת, גאל תרם רבות לנוירוביולוגיה. בשנת 1823 נבחר לאקדמיה השוודית המלכותית למדעים.

==הגותו==
התפיסה של גאל על מיקום פונקציות במוח סתרה תפיסות מסורתיות של מדענים ואנשי דת ועל כן הובילה להתנגדותם. מדענים התנגדו לתאוריה כיוון שחסרה הוכחה מדעית, ואנשי הדת הקתולים התנגדו לה כיוון שגרסה שהנפש (Mind), שנוצרה על ידי אלוהים, צריכה להיות ממוקמת במוח הפיזי. בשל התנגדות זו עזב גאל את משרת ההוראה באוסטריה. הוא החל ללמד בגרמניה ולבסוף התיישב בפריז. צרפת המהפכנית אפשרה לו לעסוק במחקריו, למרות שראתה אותם כחסרי ערך. הוא התקבל לסלונות האינטלקטואלים של פריז והפך למפורסם.

רעיונותיו של גאל התקבלו באנגליה שם שימשו להצדקת נחיתות תושבי הקולוניות ובארצות הברית בשנים 1820–1850 להצדקת אפליה.

התאוריות של גאל השפיעו על צ'זארה לומברוזו, קרימינולוג יהודי-איטלקי אשר טען כי הנטייה לפשע היא מורשת וכי מי ש"נולד פושע" ניתן לזיהוי על ידי מאפיינים חיצוניים, שבבסיסם ההנחה כי הנטייה לפשע היא אטביסטית.

==לקריאה נוספת==
* פרופ' אליעזר ויצטום וד"ר יעקב מרגולין, פרקים בהתפתחות הפסיכיאטריה.

==קישורים חיצוניים==

* 
* 

קטגוריה:אישים הקבורים בבית הקברות פר לשז
קטגוריה:נוירולוגים גרמנים
קטגוריה:רופאים גרמנים
קטגוריה:מדענים גרמנים
קטגוריה:חברי האקדמיה המלכותית השוודית למדעים
קטגוריה:נוצרים רומים-קתולים גרמנים
קטגוריה:גרמנים שנולדו ב-1758
קטגוריה:גרמנים שנפטרו ב-1828
מחלף ברקן

מחלף ברקן הוא מחלף המחבר את כביש 4765 המוביל אל היישוב ברקן אל כביש 5 (כביש חוצה שומרון)

המחלף הממוקם מדרום לאזור התעשייה של ברקן. נבנה בתחילת שנות האלפיים עם פתיחת חלקו המזרחי של כביש 5 לתנועה.
המחלף הוא בתצורת מחלף עלה תלתן כאשר הפניות אל כביש 5 הם באמצעות רמפה סיבובית היורדת מן הגשר החוצה את כביש 5, המחלף מסמן קטע דרך בו מסתיים כביש 5 ככביש מהיר.

בצד דרום של המחלף מוביל הכביש לפארק תעשיות אריאל מערב וכן מתחבר אל כביש 446 על התוואי הישן של כביש זה לכיוון מחלף ברוכין, למעשה זהו כביש הגישה לכפר בורוקין המקביל לכביש 5.

== קישורים חיצוניים ==

ברקן, מחלף
ברקן, מחלף
קטגוריה:מחלפי עלה תלתן
קטגוריה:ברקן: תחבורה
דיז'ון באסקט

במשחק חוץ מול פריז לבלואה
ז'אן ד'ארק דיז'ון באסקט (בצרפתית: Jeanne d'Arc Dijon Basket) היא קבוצת כדורסל צרפתית מהעיר דיז'ון, המתמודדת בליגת העל הצרפתית ובליגת האלופות בכדורסל. 

== היסטוריה ==
המועדון נוסד בשנת 1880. הקבוצה זכתה פעמיים בגביע הצרפתי (1993, 2006). בעונת 2003/04 זכתה הקבוצה בסופרקאפ הצרפתי לאחר ניצחון בגמר מול קבוצת לה מאן סארת 60-62. באותה עונה הגיעה עד לגמר היורוקאפ צ'לנג', בו הפסידה לקבוצת מיטלדוצ'ר מהבונדסליגה 68-84. החל מעונת 1994/95 משתתפת הקבוצה בגביע קוראץ' והיורוצ'לנג'. 

הקבוצה מארחת בהיכל ז'אן מישל ז'ופרואה בדיז'ון, המכיל 4,628 מקומות ישיבה,

==תארים והישגים==
*הגביע הצרפתי:
**זכייה (3): 1993, 2006, 2024
*הסופרקאפ הצרפתי:
**זכייה (1): 2004
*יורוקאפ צ'לנג:
**גמר: 2004
*גביע קוראץ:
**רבע גמר: 2002

== שחקני עבר ==
* ראמל בראדלי

== קישורים חיצוניים ==

* 

קטגוריה:קבוצות כדורסל צרפתיות
קטגוריה:בורגון
קטגוריה:ז'אן ד'ארק
2008 ברוסיה

2008 ברוסיה הייתה השנה ה-17 להקמת המדינה לאחר פירוק ברית המועצות.

== הנהגה ==
* נשיא רוסיה - ולדימיר פוטין עד 7 במאי, דמיטרי מדבדב
* ראש הממשלה - ויקטור זובקוב עד 8 במאי, ולדימיר פוטין

==אירועים בולטים== 

* 22 בינואר – רוסיה עורכת את התרגיל הימי הגדול ביותר בתולדותיה מאז נפילת ברית המועצות.
* 7 במאי – דמיטרי מדבדב מושבע כנשיא רוסיה
* 7 באוגוסט – פיצוץ בכפר לואו, בחבל לזארבסקי, סמוך לסוצ'י. 2 הרוגים ועשרות פצועים.
* 8 באוגוסט – נפתחה המלחמה בדרום אוסטיה בין רוסיה לגאורגיה.
* 26 באוגוסט – רוסיה מכירה באופן חד צדדי בעצמאותן של הרפובליקות אבחזיה ודרום אוסטיה.
* 14 בספטמבר – טיסה 821 של אירופלוט מתרסקת ליד העיר פרם שברוסיה. באירוע נהרגים כל 88 הנוסעים ואנשי הצוות שעל סיפון המטוס.
* 30 בספטמבר – ניסיון התנקשות כושל בחייו של שר הפנים של אינגושטיה, גנרל-מאיור המיליציה ו.א. מדוב.
* 7 באוקטובר – המשבר הכלכלי העולמי: רוסיה מסכימה לספק לאיסלנד הלוואה בסך ארבעה מיליארד אירו.
* 12 באוקטובר – שיגור החללית סויוז TMA-13 לעבר תחנת החלל הבינלאומית
* 6 בנובמבר – מחבלת מתאבדת פוצצה מונית שירות בולדיקווקז, צפון אוסטיה. 12 נהרגו.
* 8 בנובמבר – תאונה על סיפון הצוללת הרוסית K-152 גורמת למותם של 20 מלחים.
* 25 בנובמבר – מכונית תופת מתפוצצת בסנט פטרסבורג שברוסיה. באירוע נהרגים שלושה אנשים ואדם אחד נפצע.
* 5 בדצמבר – תוצאות בדיקת דנ"א מאמתות באופן סופי שהשרידים שנמצאו ב-1991 הם אכן של קיסר רוסיה הצאר ניקולאי השני.
* 31 בדצמבר – נכנסים לתוקפם התיקונים הראשונים לחוקת רוסיה, במסגרתם הוארכה כהונת הנשיא לשש שנים וכהונת הדומה לחמש שנים.

==נפטרו==
הלווייתו של [[אלכסנדר סולז'ניצין]]
* 19 בפברואר – נטליה בסמרטנובה, בלרינה רוסיה (נולדה ב-1941)
* 19 בפברואר – איגור לטוב, זמר רוסי (נולד ב-1964)
* 17 באפריל – מיכאיל טאניץ', משורר סובייטי ורוסי (נולד ב-1923)
* 3 באוגוסט – אלכסנדר סולז'ניצין, סופר והיסטוריון רוסי, זוכה פרס נובל לספרות (נולד ב-1918)
* 1 באוקטובר – בוריס יפימוב, קריקטוריסט פוליטי רוסי (נולד ב-1900)
* 10 באוקטובר – אלכסיי פרוקורורוב, גולש קרוס קאנטרי רוסי (נולד ב-1964)
* 13 באוקטובר – אלכסיי צ'רפאנוב, שחקן הוקי רוסי (נולד ב-1989)
* 25 באוקטובר – מוסלים מגומאייב, זמר סובייטי ממוצא אזרי (נולד ב-1942)
* 5 בדצמבר – אלכסיי השני, פטריארך של הכנסייה הרוסית הפרבוסלבית בין השנים 1990–2008 (נולד ב-1929)
* 9 בדצמבר – יורי גלזקוב, קוסמונאוט רוסי (נולד ב-1939)
* 20 בדצמבר – אולגה לפשינסקאיה, בלרינה רוסיה (נולדה ב-1916)

==קישורים חיצוניים==

==הערות שוליים==

*
אליאגה פטקים

אליאגה גנצ'ליק פטקים (בטורקית: Aliağa Gençlik Petkim) היא קבוצת כדורסל טורקית מהעיר איזמיר, המתמודדת בליגת העל הטורקית.

== היסטוריה ==
המועדון הוקם בשנת 1993 בשכונת "אליאגה" בצפון העיר איזמיר. בסיום עונת 2007/08 העפילה לראשונה לליגת העל הטורקית בכדורסל. בעונת 2011/12 סיימה הקבוצה במקום השביעי והגיעה לרבע גמר הפלייאוף. כמו כן, הגיעה הקבוצה עד לרבע גמר הגביע הטורקי, בפעם השלישית בתוך ארבע עונות.

ההופעה האירופאית הראשונה של הקבוצה היא בתחילת עונת 2012/13 במוקדמות היורוצ'לנג', כשהפסידה לקבוצת קטאיה יואנסו מפינלנד בסיכום שני מפגשים.

הקבוצה מארחת בהיכל אנקה באיזמיר, המכיל 2,500 מקומות ישיבה. הספונסר הראשי של המועדון הוא חברת "פטקים" העוסקת בענף הפטרוכימיה.

הקבוצה הפסיקה את פעילותה בשנת 2014.

==שחקני עבר==
* מייק ג'יימס
* ברנדון האנטר
* חוסיין בשוק

==קישורים חיצוניים==

* 

קטגוריה:קבוצות כדורסל טורקיות
קטגוריה:איזמיר
הקפיטול (משחקי הרעב)

הקפיטול (מאנגלית: The Capitol) היא בירתה של המדינה הבדיונית פאנם המופיעה בטרילוגיית משחקי הרעב.

בעיר, בה רוב אזרחי המדינה מתגוררים, קיימת טכנולוגיה מתקדמת ותושביה עשירים.
העיר ממוקמת בחלקה הצפון-מערבי של אמריקה, לכיוונם של הרי הרוקי, המהווים מעיין הפרדה בין הקפיטול למחוזות.
בראש הקפיטול עמד דיקטטור עריץ, ששמו הנשיא סנואו. הנשיא החזיק בפאנם ביד רמה, על ידי שומרים שהוצבו בכל מחוז הנקראים אוכפי שקט שמטרתם לדאוג לסדר ולמנוע התפרעויות ומרד במחוזות.

==היחס למחוזות==
אחרי התמוטטה של אמריקה, ולפני המרד, המחוזות נמצאו בשלטונה של הקפיטול. שלטון הקפיטול לא התקבל במחוזות, והמרד, שגרר את ה"ימים האפלים" החל. בתום המרד, מחוז 13 הושמד כליל על ידי רחפות של הקפיטול והיווה סמל לחששות מפני הבירה. המחוזות חויבו לשרת את אזרחי הקפיטול, בכך שהם יוצרים ושולחים להם את המשאבים הנתונים בידיהם כגון: פחם, עץ, יבולים חקלאיים, ועוד. בגלל העברה זו, למחוזות כמו 11 ו-12 אין די משאבים כדי לספק את התושבים, ורבים מהם גוועים ברעב. עם זאת, המחוזות 1, 2 ו-4 נמצאים ביחס טוב עם הקפיטול והם זוכים ליחס חם יותר מהם. המחוזות לא זוכים להביע את דעתם בניהולה של הקפיטול, והממשלה מקדישה את כל כולה לפיתוח הבירה. ראשי המחוזות נאלצים לעקוב על כמויות הסחורה ולבדוק שהייצור עומד בדרישת הקפיטול. הבירה מודעת לכל התקלות הקיימות במחוזות (למשל: רעב, אלימות, מחלות) אך הממשלה אינה מתעניינת בנושאים הללו. נערי הקפיטול אינם צריכים להשתתף ב"משחקי הרעב", להבדיל מנערי המחוזות.

== הביסוס המציאותי ==
מכיוון שפאנם נמצאת על שטחה של ארצות הברית והיא ההמשך שלה לאחר ההתמוטטות, הקפיטול הוא במידה רבה אלגוריה לקפיטול של ארצות הברית שהוא מקום משכנם של שני בתי המחוקקים הפדרליים.
קטגוריה:מקומות בדיוניים
קטגוריה:משחקי הרעב
מחלף מבוא כרמל

מחלף מבוא כרמל, הנקרא גם "מחלף ידין" הוא מחלף המחבר את כביש 22 (נתיבי המפרץ) עם כביש 23 (מנהרות הכרמל) ודרך יגאל ידין בחיפה.

המחלף שהוא אחד הגדולים בישראל נפתח לתנועה בשנת 2010 בעלות של כ-170 מיליון שקל, והוא מקצר משמעותית את הדרך לחיפה לבאים מעכו והקריות, והוא חלק מכביש עוקף קריות המחבר בין חיפה לעכו.

המחלף מאפשר נסיעה רציפה וללא רמזורים על כביש 22 והוא עובר בגשר עילי מעל דרך יגאל ידין שממנו ניתן לעלות על הגשר באמצעות רמפת עליה מיוחדת, כמו כן הירידה מן הגשר לכיוון שדה התעופה חיפה הצמודה אליו מתבצעת על ידי לולאה סיבובית אל דרך יגאל ידין. הגשר עובר מעל מסילת הרכבת לכיוון נהריה, וכן מעל נחל קישון ונחל גדורה.

==הערות שוליים==

מחלף מבוא כרמל, למטה העבודות להמשכת כביש 22 צפונה

קטגוריה:נתיבי המפרץ: מחלפים
קטגוריה:חיפה: צמתים ומחלפים
מחלף מבוא כרמל
יונקרס Ju 88

יונקרס Ju 88 (בגרמנית - Junkers Ju 88) היה מפציץ גרמני רב-משימתי, דו-מנועי, מתקופת מלחמת העולם השנייה.

ה-Ju 88 תוכנן באמצע שנות ה-30 על ידי מפעל יונקרס הגרמני שנעזר בשני מהנדסי תעופה אמריקאים. בשלבים המוקדמים של הפעלתו סבל המטוס מבעיות טכניות, אך הפך בהמשך לאחד מהמטוסים בעלי השימוש הנרחב והמגוון ביותר במלחמה. הוא שימש את הלופטוואפה כמפציץ, מפציץ צלילה, מטוס קרב ללוחמה לילית, מפציץ טורפדו, מטוס סיור, מטוס קרב כבד, ובשלבים האחרונים של הלחימה כ"פצצה מעופפת" כאשר הוטען בחומרי נפץ, והוטס באמצעות מטוס אחר, כשהוא עצמו בלתי מאויש, על מנת להיות מושלך על האויב כפצצה.

ה-Ju 88 היה אחד המטוסים החשובים ביותר שעמדו לרשות הלופטוואפה במלחמת העולם השנייה. קו הייצור פעל משנת 1936 עד לשנת 1945 וייצר למעלה מ-16,000 יחידות בעשרות דגמים שונים, יותר מכל מטוס דו-מנועי גרמני אחר באותה התקופה. המבנה הבסיסי של כל הדגמים היה זהה, והדבר מוכיח את איכות התכנון הבסיסי של המטוס. המטוס לחם בכל המערכות בהן לחמה גרמניה במלחמה, החל במערכה הפולנית ב-1939 וכלה במערכות האחרונות על אדמת גרמניה. בסוף המלחמה תכננו מפקדי הלופטוואפה מטס של מטוסי יונקרס 88 מעל טורי הפליטים שיצניח לפליטים אספקה, אך לבסוף התוכנית נגנזה משום שהיא תבזבז יותר מדי דלק.

== מקורות ==
* "נפילת ברלין" אנתוני ביוור. 

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מטוסי קרב מתוצרת גרמניה
קטגוריה:מטוסים גרמניים במלחמת העולם השנייה
קטגוריה:יונקרס
מי יפיל את המאסטר

מי יפיל את המאסטר היא תוכנית בידור ישראלית ששודרה בערוץ 2 על ידי רשת בהנחיית אלי יצפאן. התוכנית מבוססת על הפורמט הבריטי, "עבדו עלינו" בכיכובם של זוג הקוסמים פן וטלר.
הפרק הראשון בסדרה הישראלית עלה ב-30 ביוני 2012.

== התוכנית ==
במסגרת התוכנית, קוסמים ישראלים מציגים את כישרונותיהם בתחום הקסמים כאשר מטרתם היא "להפיל" את הקוסם מקס מייבן, כלומר, להציג קסם, אשר מייבן אינו יודע כיצד הוא נעשה. אם הקוסם אכן הצליח בכך, הוא עובר לשלב הגמר. למייבן ניחוש אחד בלבד לנסות לפצח את אשר מאחורי הקסם. המנצח בשלב הגמר זוכה בהופעה במג'יק קאסל שבלוס אנג'לס. בכל תוכנית יועץ הקסמים שימי אטיאס ומנטור המתמודדים מלמד ומאמן ידוען קסם, שעימו הוא מופיע על הבמה. בסוף כל פרק מציג מייבן קסם בפני הקהל. זוכה העונה הראשונה של התוכנית הוא אמן החושים ערן בידרמן.<ref></ref>

== קישורים חיצוניים ==
*[http://reshet.tv/Shows/Mi_yapil_et_hamaster/ אתר התוכנית]
== הערות שוליים ==

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:תוכניות טלוויזיה ישראליות מבוססות על פורמט בריטי
עדיף תקשורת

עדיף תקשורת בע"מ היא חברת תוכן ישראלית הפועלת בתחום הביטוח והחיסכון ארוך הטווח. החברה עוסקת בהפצת מידע בתחומים אלה באמצעות ניוזלטר יומי, כתב עת, הדרכה וכנסים.

החברה הוקמה בשנת 1998 על ידי עופר נוריאל, המשמש כעורך הראשי. שם החברה שאול משמה של פוליסת ביטוח חיים, שהייתה נפוצה בעת הקמת החברה.
החברה החלה דרכה בשליחת עיתון פקס שבועי לפעילים בענף הביטוח והפנסיה. בשנת 2006 הקימה את "מכללת עדיף", בה נלמדים מקצועות הביטוח, הפנסיה והפיננסים.

החברה מפעילה באינטרנט אתר חדשות בתחומי פעילותה, מוציאה לאור מגזין מודפס בשם "מגזין עדיף", עיתון שבועי ומדריכים מקצועיים המכסים נושאים שונים המשיקים לתחומי הביטוח והפנסיה. מדי שנה מפיקה החברה חמישה כנסים מקצועיים קבועים. במסגרת הוועידה השנתית המרכזית בוחרים עיתונאי הביטוח וגולשי האתר את נבחרי השנה בתחום.

==קישורים חיצוניים==
* 
== הערות שוליים ==

קטגוריה:ישראל: ביטוח
קטגוריה:אתרי אינטרנט ישראליים
קטגוריה:עיתונות כלכלית
חוק קאמפבל

חוק קאמפבל הוא עקרון שהגה ב-1976 דונלד קאמפבל, חוקר מדעי החברה שכתב מאמרים רבים בנוגע למתודולוגיה של מחקרים, ועוסק במדיניות ממשלתית ונטייתה לאבד מיעילותה:

לעיתים מיישמים חוק זה במדעי חברה כדי להצביע על הפגמים במבחנים ממשלתיים "עתירי סיכון" בארצות הברית.

חוק זה נוגע למבחנים במערכת החינוך: "מבחנים יכולים להוות אמצעי לבדיקת הישגים של בית ספר, כאשר המטרה של המורים נשארת ללמד את החומר באופן הטוב ביותר ללא קשר למבחן. אך כאשר ציונים במבחנים נהפכים להיות המטרה, המבחנים לא רק מאבדים את התוקף שלהם לבחון הבנה של החומר, אלא גם מעוותים את תהליך החינוך בדרכים לא רצויות."

==ראו גם==
* חוק גודהארט
* הביקורת של לוקאס

== לקריאה נוספת ==
* ענת זוהר, ציונים זה לא הכל: לקראת שיקומו של השיח הפדגוגי, ספריית פועלית 2013, עמ' 52

== קישורים חיצוניים ==
* [https://doalogue.co.il/wiki/חוק_קאמפבל חוק קאמפבל], באתר דואלוג

<br />
קטגוריה:מקרו-כלכלה
קטגוריה:מבחנים
קטגוריה:שיטות מחקר במדעי החברה
מבצע התחלה

מבצע התחלה היה מבצע צבאי שביצע חיל הים בליל 26 בדצמבר 1948 במסגרת מבצע חורב שנערך בשלביה האחרונים של מלחמת העצמאות. מטרת המבצע הייתה לחבל באספקה של ציוד צבאי וחימוש שהזרימו המצרים לשטח החזית בצפון הנגב. האספקה הוזרמה לחזית על גבי רכבות צבאיות שנעו על מסילת החוף לכיוון עזה. המבצע היה הראשון בו נטלה חלק יחידת הנחיתה הימית ומכאן שמו "מבצע התחלה".

==רקע==
במסגרת מבצע חורב שהתחיל ב-22 בדצמבר 1948 התנהל מאמץ רב לשבור את כוחו של הצבא המצרי, אחת ממטרות המבצע היה לשבש את האספקה המצרית לשדות הקרב ובכך להכניע אותם, במסגרת זה עלה הרעיון לפוצץ את המשלוחים בשטח מצרים באמצעות מטעני חבלה שיוצמדו אל מסילות הרכבת ובכך לעכב את המשלוחים וכן לגרום נזק למסילת החוף המצרית דבר שיעכב אספקה נוספת, המבצע הזה הוטל על יחידת חבלה מיוחדת שהייתה כפופה לחיל הים והיא זו שביצעה אותו. 

==ביצוע הפעולה==
לצורך ביצוע הפעולה נבחרה נקודה שבין רפיח לאל עריש, בלילה שבין 26 ו-27 בדצמבר יצאו מנמל תל אביב שתי ספינות משמר - סער (מ-23) ופלמ"ח (מ-19) - לכיוון רצועת החוף של מצרים, בחצות הלילה הגיעו שתי הספינות קרוב לחוף והורידו בסירות גומי מספר צוותי חבלה מיחידת החבלה הימית ויחידת הנחיתה ואלו הניחו חומר נפץ מתחת למסילה ומיד לאחר מכן נסוגו אל הים מבלי שנתגלו, חומר הנפץ שהוטמן כוון לשעה 6:00 בבוקר בהנחה שרכבת תעבור על המסילה לפני כן תעלה על המטען ותפוצץ אותו ובכך תגרום נזק כבד למסילה אולם לבסוף לא עברה במקום רכבת והמטען התפוצץ בשעה היעודה וגרם לנזק קטן ובלתי משמעותי. 

===תוצאות המבצע===
הנזק שנגרם למסילת הרכבת לא היה משמעותי וצבא מצרים תיקן את המסילה והמשיך להשתמש בה לשם החשת אספקה ותגבורת של חיילים עד שהוחלט במטה חיל הים לצאת למבצע נוסף על מנת לשתק סופית את תנועת הרכבות הצבאיות, המבצע נערך כמה ימים לאחר מכן בליל 2 בינואר 1949, כוחות חיל הים חזרו לאותה נקודה וניסו לבצע שוב את אותה פעולה במה שנקרא לאחר מכן מבצע עוז.

==ראו גם==
*מבצעי חיל הים במלחמת העצמאות

==לקריאה נוספת==
*אליעזר טל: מבצעי חיל הים במלחמת הקוממיות, הוצאת מערכות, 1964
*ענת קדרון, חיל הים הישראלי - שנת ההקמה: הקמת וגיבוש חיל הים במהלך מלחמת העצמאות. עבודת גמר, אוניברסיטת חיפה, 2000

==קישורים חיצוניים==
*[http://tipid2.wordpress.com/2011/05/16/%D7%9E%D7%91%D7%A6%D7%A2-%D7%94%D7%AA%D7%97%D7%9C%D7%94/ מבצע התחלה באתר גדולי האומה]

התחלה
התחלה
התחלה
התחלה
קטגוריה:הים התיכון: היסטוריה צבאית
מבצע עוז

מבצע עוז היה מבצע צבאי של חיל הים שנערך בליל 2 בינואר 1949 במלחמת העצמאות, מטרת המבצע הייתה לנסות שוב לנתק את אספקת הציוד הצבאי והתחמושת משטח מצרים לחזית הדרום על ידי פיצוץ מסילת הרכבת המחישה את הציוד, לאחר שניסיון קודם שנערך שבוע קודם לכן במסגרת מבצע התחלה לא השיג את מטרתו לאחר שחומר נפץ שהטמינו לוחמי חיל הים מתחת המסילה לא גרם לנזק משמעותי.

==ביצוע הפעולה==
בשעת ערב הפליגו לכיוון החוף של מצרים אותן ספינות משמר שנטלו חלק בניסיון הקודם של המבצע, סמוך לשעה 21:00 הן הגיעו אל מול נקודת הפעולה. יחידת סיור נשלחה באמצעות סירת משוטים לבדוק את השטח ולוודא כי הוא פנוי, לאחר שהתקבל אישור מיחידת הסיור ירדו צוותי החבלה בסירות גומי ועשו את דרכם אל החוף. הם הגיעו אל החוף והחלו לנוע לעבר היעד ולפתע ללא סיבה פתח אחד מאנשי היחידה באש. הירי חשף את הכוח בפני המצרים והם החלו להמטיר עליהם אש, נוצר בלבול רב ואנשי היחידה ניסו להשתלט על המצב ולהשיב אש, אך מפקד הכוח החליט לסגת מאחר שסבר שאין סיכוי שהמצרים לא יגלו את המטען שהם עמדו להניח. הכוח שב על עקבותיו ובסירות הגומי הגיעו במהירות לספינות שחיכו להם במרחק מה בים ומשם הפליגו חזרה ארצה.

===תוצאות הפעולה===
הפעולה נכשלה ומסילת הרכבת המצרית המשיכה להעביר ציוד ותחמושת לכוחות הצבא בחזית, אך לכישלון לא היו השלכות מעשיות כיוון שמבצע זה היה רק פעולה בהיקף קטן במסגרת מבצע חורב שמטרתו הכללית הייתה להכניע את צבא מצרים ולגרשו מן הנגב ומטרה זו הושגה במלואה במבצע.

==ראו גם==
*מבצעי חיל הים במלחמת העצמאות

==לקריאה נוספת==
*אליעזר טל: מבצעי חיל הים במלחמת הקוממיות, הוצאת מערכות, 1964

עוז
עוז
עוז
עוז
קטגוריה:מלחמת העצמאות: 1949
הביקורת של לוקאס

הביקורת קרויה על שם העבודה של רוברט לוקאס על מדיניות מקרו-כלכלית. לפי ביקורת זו, ניסיון לעצב מדיניות מקרו-כלכלית ולצפות מה יקרה בהמשך אך ורק על סמך נתונים היסטוריים מצרפיים אינו נכון מתודולוגית.

הבסיס לרעיון שלו הגיע עוד לפניו (חוק גודהארט וחוק קאמפבל) אך במטלה שהגיש ב-1976 הוא נגע בלב העניין, והציג רעיון שביטל את האפשרות להשתמש במודלים כלכליים בקנה מידה גדול כמקור מהימן לניסוח מדיניות. מאחר שהמשתנים נקשרו כאשר אחד מהם לא היה מבני, כלומר לא נגרם בשל מדיניות ממשלתית ולא היה מובנה בתוך המערכת, התגובות שלהם אחד לשני יהיו בהכרח שונות מאשר היו לו אחד המשתנים היה מושפע במכוון על ידי ממשלה. לכן מודלים שמבוססים על קשר בין משתנים, הגוררים שעל ידי שינוי של אחד מהמשתנים אפשר להביא לשינוי הרצוי באחר טועים. בלשונו של רוברט לוקאס עצמו:

"בהינתן שבמודל הכלכלי נתון שכל סוכן מקבל החלטות באופן אופטימלי, וקבלת החלטות באופן אופטימלי בהכרח מושפעת משינויים בסביבה החיצונית, נובע בהכרח שכל יישום של מדיניות יוביל לשינוי של המודלים האלה עצמם".
לוקאס מציע לפיכך שכדי לחזות את ההשפעה של מדיניות באמת, יש להשתמש במדדים אמיתיים (העדפות צרכן, טכנולוגיה, נוכחות משאבים) שמשפיעים על ההתנהגות של היחיד. אם נוכל לחזות מה היחיד יעשה, ונכניס לשיקוליו גם את השפעת המדיניות עצמה, נוכל לחזות מה יקרה.

לביקורת הייתה השפעה רבה לא רק בשל כך שהיא הפריכה מודלים רבים, אלא גם בשל כך שהיא עודדה כלכלנים רבים לתת יסודות מיקרו-כלכליים למודלים שלהם. יסודות מיקרו-כלכליים תמיד היו דבר רצוי, אך לוקאס עזר לשכנע שהם גם הכרחיים. כלכלנים הושפעו מביקורת זו ואחריה המודלים הכלכליים היו מבוססים יותר על מיקרו-כלכלה.

==דוגמאות==

יישום חשוב של הביקורת של לוקאס הוא שהקשר השלילי בין אינפלציה לאבטלה, כלומר על עקומת פיליפס, יכולה להכזיב אם הרשות המוניטארית מנסה לנצל אותה. ניסיון להעלות את האינפלציה בתקווה להוריד את האבטלה תגרום לחברות לצפות את ההעלאה ולהתחשב בה בשיקולי העסקת עובדים. במילים אחרות – העובדה שמדיניות מוניטארית שגרמה לאינפלציה בעבר גרמה גם לאבטלה נמוכה אינה גוררת שיצירת אינפלציה תקטין את האבטלה שוב.

לדוגמה – מצודת פורט נוקס אף פעם לא נכבשה. משמעות הדבר אינה שאפשר לשלוח את השומרים לחופשה, שכן המניעים לא לכבוש את המצודה תלויים בשומרים. במילים אחרות – אם המצודה תהיה שמורה היום לא סביר שיכבשו אותה, אך שינוי במצב, כמו שליחת השומרים, תגרום להערכה מחדש של היתרונות והחסרונות בניסיון כיבוש פוטנציאלי. כך שהעובדה שאין שודדים שמנסים לתקוף את המצודה עכשיו, אין פירושה שלא יהיו כאלה אם תשתנה המדיניות.

קטגוריה:מקרו-כלכלה
אה"מ אייקסטה (1797)

אוניית הוד־מלכותו "אֵייקֶסְטֶה" (באנגלית: HMS Acasta) הייתה פריגטה נושאת 40 תותחים של הצי המלכותי הבריטי. היא השתתפה במלחמות המהפכה הצרפתית, במלחמות הנפוליאוניות ובמלחמת 1812. אמנם לא נלחמה מעולם בקרב חשוב אונייה-מול-אונייה, אך הצטיינה במספר הרב של אוניות אויב שתפסה שלל, בהן פריבטירים ספרדיים, צרפתיים ואמריקניים רבים. "אייקסטה" הוצאה מן השירות ונגרטה ב-1821.

==קישורים חיצוניים==

קטגוריה:אוניות מלחמה בריטיות
היינקל He 111

היינקל He 111 (בגרמנית: Heinkel He 111) היה מפציץ גרמני מתקופת מלחמת העולם השנייה.
== היסטוריה ==
ה-He 111 תוכנן בתחילת שנות ה-30 על ידי המתכננים הגרמנים זיגפריד וולטר גינתר, תוך הפרה של חוזה ורסאי. בתחילת שלבי הייצור הוסווה המטוס כמטוס מטען, על אף שכוונת מתכנניו הייתה לספק ללופטוואפה מפציץ בינוני מהיר.

ה-He 111 היה בין המפציצים הידועים ביותר של הלופטוואפה וזוהה בקלות הודות לחרטומו בעל צורת החממה. הוא היה המפציץ שנעשה בו השימוש הרב ביותר בשלביה הראשונים של המלחמה, אם כי במהלך הקרב על בריטניה נחשפו חולשותיו בתחום המיגון, המהירות הנמוכה יחסית ויכולת התמרון הגרועה. עם זאת הוכח כי הוא מסוגל לספוג נזק כבד יחסית ולשוב לבסיסו. ככל שהתקדמה המלחמה כך נעשה בו שימוש למטרות רבות יותר, כמפציץ אסטרטגי בתקופת הקרב על בריטניה, כמפציץ טורפדו בתקופת הקרב על האטלנטי, ומפציץ בינוני ומטוס תובלה ביתר החזיתות.

על אף שהדגם הבסיסי שופר ללא הרף, בסוף המלחמה היה כבר ה-He 111 מיושן. הלופטוואפה רצה להחליפו ב"מפציץ דגם B" המתוכנן, אך בסופו של דבר בוטל הפרויקט, והלופטוואפה המשיך להשתמש ב-He 111 עד לסוף המלחמה. הייצור הופסק ב-1944. בשלבים אלו נעשה במטוס שימוש בעיקר כמטוס תובלה ולצורכי אספקה.

עיצובו של ה-He 111 נמשך גם לאחר המלחמה במטוס ה-CASA 2.111 הספרדי. הספרדים קיבלו ב-1943 מספר מטוסים ורישיון לבנות גרסה משלהם. "צאצא" זה של ה-He 111 נותר בשירות חיל האוויר הספרדי עד 1973.

==ראו גם==
*היינקל He 177
== קישורים חיצוניים ==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מטוסים גרמניים במלחמת העולם השנייה
קטגוריה:היינקל
בריאן ג'וזפסון

בריאן דייוויד ג'וזפסון (באנגלית: Brian David Josephson; נולד ב-4 בינואר 1940 בקארדיף שבוויילס) הוא פיזיקאי יהודי ולשי - אמריקאי, שזכה בפרס נובל לפיזיקה בשנת 1973.

==השכלה ופעילות==

נולד בקארדיף שבוויילס להורים יהודים, מימי (לבית וייסברד) ואברהם ג'וזפסון.
ב-1957 החל ללמוד בטריניטי קולג' באוניברסיטת קיימברידג'. במהלך לימודיו, חזה את "אפקט ג'וזפסון", בו אלקטרונים מסוגלים לעבור מחסום. על גילוי זה קיבל פרס נובל לפיזיקה ב-1973, ביחד עם איוואר גיאוור ולאו אסאקי.

המציא את ההתקן המוכר בשם "צומת ג'וזפסון".

לאחרונה עסק בפיזיקה של חומר מעובה ובפאראפסיכולוגיה.

==פרסומים==
<div style="direction: ltr;">
*Josephson, B.D., 1964: "Coupled Superconductors", Review of Modern Physics, 36 [1P1].
*Josephson, B.D., 1965: "Supercurrents through Barriers", Advances in Physics, 14 [56].
*Josephson, B.D., 1992: "Telepathy Works", New Scientist, 135 [1833], 50-50.
*Josephson, B.D., 1992: "Defining Consciousness", Nature, 358 [6388], 618-618.
*Josephson, B.D., 1993: "All in the Memes", New Statesman & Society, 6 [276], 28-29.
*Josephson, B.D., 1994: "Awkward Eclipse", New Scientist, 144 [1956], 51-51.
*Josephson, B.D., 1995: "Light Barrier", New Scientist, 146 [1975], 55-55.
*Josephson, B.D., 1997: "Skeptics Cornered", Physics World, 10 [9], 20-20.
*Josephson, B.D., 1999: "What is truth?", Physics World, 12 [2], 15-15.
*Josephson, B.D., 2000: "Positive bias to paranormal claims", Physics World, 13 [10], 20-20.
*Josephson, B.D., 2006: "Take nobody's word for it", New Scientist, 192 [2581], 56-57.
</div>

== קישורים חיצוניים ==

* 

* [http://davidson.weizmann.ac.il/online/maagarmada/physics/אפקט-גוזפסון-מוליכי-העל-מפתיעים-שוב על אפקט ג'וזפסון] באתר מכון ויצמן למדע
* 
* [https://nobel.anumuseum.org.il/persona/גוזפסון-בריאן/ בריאן ג'וזפסון], אנשי סגולה - יהודים זוכי פרס נובל, באתר [https://www.anumuseum.org.il/he/ בית התפוצות].

==הערות שוליים==

קטגוריה:זוכי פרס נובל לפיזיקה
קטגוריה:זוכי פרס נובל יהודים אמריקאים
קטגוריה:זוכי פרס נובל יהודים בריטים
קטגוריה:פיזיקאים יהודים אמריקאים
קטגוריה:פיזיקאים יהודים בריטים
קטגוריה:זוכי מדליית יוז
קטגוריה:זוכי מדליית אליוט קרסון
קטגוריה:מדענים ולשים
קטגוריה:יהודים ולשים
קטגוריה:בוגרי טריניטי קולג' (קיימברידג')
קטגוריה:בריטים שנולדו ב-1940
גראן פונדו

ממוזער
גראן פונדו (Gran Fondo) או סייקלוספורטיב (Cyclosportive) הוא אירוע רכיבת כביש חד-יומי שאליו מגיעים רוכבי אופניים רבים לרכוב יחד בכבישים ללא תנועת מכוניות.

== מהלך האירוע ==
מרתוני הרכיבה הגדולים בעולם מיועדים למקצוענים וחובבנים כאחד, הנוסעים על אותו מסלול. במירוץ ניתן למצוא רוכבים בקצבים שונים: בחלק הקדמי הרוכבים המקצועניים הרוכבים בקצב מהיר, ובחלק האחורי רוכבים בקצב של רכיבה עממית. בחלק מאירועי הגראן פונדו בעולם מסלול הרכיבה תחרותי כולו, בעוד חלק מהאירועים משלבים מדידת זמנים רק בחלק מהתחרות. 

בישראל נערך המירוץ הראשון, שנקרא "גראן פונדו כלל-בריאות" ב-20 באפריל 2012. המירוץ תוכנן כך שכל רמות הרכיבה מתחילים יחד ללא מדידות זמנים, והתחרות מתחילה מהחלק השני של המסלול ועד הסיום. מסלול תחרות זו התחיל בגלבוע, המשיך דרך בקעת הירדן ורמת הגולן והסתיים באתר החרמון. מארגנות האירוע היו חברת Mediteraneo 365 וחברת משלחות.

בשנת 2013 התקיים בישראל לראשונה הגראן פונדו ג'ירו ד'איטליה ירושלים. המרוץ הופק על ידי Mediterraneo 365 והיה למרוץ האופניים הגדול ביותר שהתקיים בישראל . 
בשנת 2015 (לאחר 3 עונות צפוניות בארגון הראל נחמני - גראן פונדו ישראל) החל הגראן פונדו להתקיים בדרום, באזור שדה בוקר וים המלח, 

בנוסף חבר אירוע הגראן פונדו לטור ערד של איגוד האופניים בישראל. 

הטור התחיל בערד/מצדה ויסתיים באזור ים המלח בשילוב העלייה המפורסמת למעלה עקרבים. 

שיתוף הפעולה הזה הביא לאירוע הכביש הבינלאומי הגדול בישראל שנקרא: "גראן פונדו ים המלח-ערד הבינלאומי". 

השנה 1-2 במרץ 2019 לאחר 3 עונות שוב נודד הגראן פונדו קצת יותר דרומה לערבה התיכונה, והופך ל-"גראן פונדו ערבה" 

כשהוא כולל בתוכו את העלייה המפורסמת למעלה עקרבים ומקטעים שטרם נרכבו בעבר באירועי האופניים בישראל. 

== ראו גם ==
* רוכב ישראל

== קישורים חיצוניים ==
*[https://granfondoisrael.com גראן פונדו ישראל] באנגלית: [https://granfondoisrael.com/en Gran fondo israel]
*[https://web.archive.org/web/20120203230909/http://www.bikepanel.com/97255479 גראן פונדו ישראל], באתר Bikepanel
* [https://web.archive.org/web/20120205105728/http://www.bikepanel.com/-presstaposterouscom גראן פונדו ניו-יורק], באתר Bikepanel
* [http://www.novecolli.it/ נובו קולי איטליה], באתר Novecolli
* [http://www.maratona.it/home.php המרתונה בדולומיטים, איטליה], באתר Maratona
* [http://www.letapedutour.com/PRC/PRC_index.html רוביי צ'אלנג', פאריס], באתר Letapedutour
* [http://www.sport.be/cyclingtour/rondevanvlaanderen/2011/eng/ הספורטיב של טורדה פלאנדרס, בלגיה], באתר Sport.be

קטגוריה:מרוצי אופניים
משחק בעל ידיעה שלמה

בתורת המשחקים, משחק בצורה רחבה נקרא משחק בעל ידיעה שלמה אם בכל שלב ושלב של המשחק, השחקן שתורו לשחק יודע מה היו מהלכי כל השחקנים עד אותו שלב, ובמידה והיו הגרלות, השחקן יודע את תוצאותיהן. בפרט, במשחק בעל ידיעה שלמה השחקנים משחקים זה אחרי זה והם אינם משחקים באופן סימולטני.

קבוצת ידיעה של שחקן מסוים היא קבוצת קדקודים אשר השחקן אינו יכול להבחין ביניהם. משחק ייקרא "בעל ידיעה שלמה לשחקן i" אם כל קבוצת ידיעה של שחקן זה מכילה קדקוד אחד בלבד. כלומר, בבואו לבצע מהלך, השחקן יודע באיזה מקדקודי ההחלטה שלו בעץ המשחק נמצאת התחרות. משחק ייקרא "בעל ידיעה שלמה" אם הוא בעל ידיעה שלמה לכל אחד מהשחקנים.

במילים אחרות, משחק בעל ידיעה שלמה הוא משחק שבו כל אחד מהקדקודים של כל אחד מהשחקנים מהווה קבוצת ידיעה של אותו שחקן. אחרת, יקרא משחק בעל ידיעה לא שלמה.

שחמט הוא דוגמה למשחק עם ידיעה שלמה, כל שחקן יודע את המצב על הלוח בכל רגע נתון ויודע מה הייתה סדרת המהלכים שהביאה למצב הלוח הנוכחי. דוגמאות נוספות של משחקים בעלי ידיעה שלמה הם: דמקה, מונופול, סולמות ונחשים, איקס עיגול והקס. דוגמאות למשחקים ללא ידיעה שלמה: פוקר (שבו הקלפים של כל שחקן מוסתרים מהשחקנים האחרים), וזוג או פרט.

==משפט צרמלו==

בכל משחק שני שחקנים בעל ידיעה שלמה, שבו קבוצת התוצאות האפשריות היא:
:{ תיקו, I מנצח, II מנצח } = O 
מתקיימת אחת ורק אחת משלוש האפשרויות הבאות:

# לשחקן I יש אסטרטגיה מנצחת.
# לשחקן II יש אסטרטגיה מנצחת.
# לכל אחד משני השחקנים יש אסטרטגיה המבטיחה לפחות תיקו.

* אסטרטגיה SI של שחקן I נקראת אסטרטגיה מנצחת אם: I מנצח = (u(SI,SII לכל אסטרטגיה SII של שחקן II.
* אסטרטגיה SI של שחקן I מבטיחה לפחות תיקו לשחקן I אם: {תיקו, I מנצח} u(SI,SII) <small>E</small> לכל SII.
* אסטרטגיה מנצחת לשחור ואסטרטגיה שמבטיחה לשחור לפחות תיקו מוגדרות באופן אנלוגי.

==משפט קיון (Kuhn)==

בכל משחק סופי בעל ידיעה שלמה קיים לפחות שיווי משקל אחד באסטרטגיות טהורות.

== ראו גם ==
* 
* מונחים בתורת המשחקים

== לקריאה נוספת ==
*

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:תורת המשחקים
קטר במשחקים הפאראלימפיים

קטר השתתפה לראשונה ב באטלנטה (1996) ומאז משתתפת במשחקים דרך קבע. במשחקי החורף לא נטלה קטר חלק מעולם.

==היסטוריה==
המשלחת הראשונה אותה שלחה קטר למשחקים הפאראלימפיים כללה ספורטאי בודד, שהתחרה בהרמת כוח. כל המשלחות אותן שלחה קטאר למשחקים הפאראלימפים לאורך השנים היו תמיד קטנות בגודלן, ומעולם לא עלו על שלושה ספורטאים. 

במשלחת אל המשחקים הפאראלימפיים ריו דה ז'ניירו (2016) הצליחה קטר לזכות לראשונה בתולדותיה במדליות פאראלימפיות, הייתה זו גם הפעם הראשונה שהמדינה שלחה אישה להתחרות במשחקים. האתלטית, שרה חמדי מסעוד, התחרתה בהדיפת כדור ברזל וזכתה במדליית הכסף (קטגוריה F33) עם הטלה למרחק של 5.39 מטרים.. גם הודף כדור הברזל עבדולרחמן עבדולקדיר פיקי זכה במדליית הכסף (קטגוריה F34) עם תוצאה של 11.15 מטרים וזכה במדליה נוספת ב.

==ראו גם==
* קטר במשחקים האולימפיים
* קטר במשחקים האולימפיים לנוער

==הערות שוליים==

קטגוריה:מדינות במשחקים הפאראלימפיים
קטגוריה:קטר: ספורט
טג'יקיסטן במשחקים הפאראלימפיים

טג'יקיסטן השתתפה לראשונה ב באתונה (2004), כששלחה למשחקים ספורטאי יחיד, ומאז משתתפת במשחקים דרך קבע. במשחקי החורף השתתפה טג'יקיסטן לראשונה ב.

==היסטוריה==
הספורטאי היחיד שנשלח למשחקים באתונה בשנת 2004 התחרה בתחרויות הרמת כוח (גברים, עד 60 ק"ג) וסיים במקום התשיעי עם תוצאה של 147.5 ק"ג. ב שלחה המדינה פעם נוספת משלחת יחיד, הפעם ספורטאית שהתחרתה בהרמת כוח (נשים, עד 48 ק"ג) אך הספורטאית נפסלה לאחר שלא הצליחה להרים בצורה תקינה.

==ראו גם==
* טג'יקיסטן במשחקים האולימפיים
* טג'יקיסטן במשחקים האולימפיים לנוער

==הערות שוליים==

קטגוריה:מדינות במשחקים הפאראלימפיים
קטגוריה:טג'יקיסטן: ספורט
ברטון ריכטר

ברטון ריכטר (באנגלית: Burton Richter; 22 במרץ 1931, ברוקלין, ניו יורק - 18 ביולי 2018) היה פיזיקאי יהודי אמריקאי, חתן פרס נובל לפיזיקה בשנת 1976.

==השכלה ופעילות==

ריכטר השתלם במכון הטכנולוגי של מסצ'וסטס. שימש מרצה באוניברסיטת סטנפורד, ובה בנה, בעזרת הוועדה לאנרגיה אטומית של ארצות הברית, מאיץ חלקיקים, שבאמצעותו גילה את "מֶזון J/Ψ". הקווארק הקסום נצפה לראשונה בנובמבר 1974.

על גילוי זה קיבל פרס נובל לפיזיקה ב-1976, יחד עם סמואל טינג.

על שמו של ריכטר נקרא רחוב בראשון לציון.

==פרסומים==
<div style="direction: ltr;">
*Barber, W. C.; Richter, B.; Panofsky, W. K. H.; O'Neill, G. K. & B. Gittelman. "An Experiment on the Limits of Quantum Electro-dynamics", High-Energy Physics Laboratory at Stanford University, Princeton University, United States Department of Energy (through predecessor agency the Atomic Energy Commission), Office of Naval Research, (June 1959).
*Richter, B. "Design Considerations for High Energy Electron – Positron Storage Rings", Stanford Linear Accelerator Center, Stanford University, United States Department of Energy (through predecessor agency the Atomic Energy Commission), (November 1966).
*Boyarski, A. M.; Coward, D.; Ecklund, S.; Richter, B.; Sherden, D.; Siemann, R. & C. Sinclair. "Inclusive Yields of pi{sup +}, pi{sup -}, K{sup +}, and K{sup -} from H{sub 2} Photoproduced at 18 GeV at Forward Angles", Stanford Linear Accelerator Center, Stanford University, United States Department of Energy (through predecessor agency the Atomic Energy Commission), (1971).
*Richter, B. "Total Hadron Cross Section, New Particles, and Muon Electron Events in e{sup +}e{sup -} Annihilation at SPEAR", Stanford Linear Accelerator Center, Stanford University, United States Department of Energy (through predecessor agency the U.S. Energy Research and Development Administration (ERDA)), (January 1976).
*Richter, B. "Forty-five Years of e{sup +}e{sup -} Annihilation Physics: 1956 to 2001", Stanford Linear Accelerator Center, United States Department of Energy, (August 1984).
*Richter, B. "Charting the Course for Elementary Particle Physics", Stanford Linear Accelerator Center, United States Department of Energy, (February 16, 2007).
</div>

== קישורים חיצוניים ==

* 

* 
* [https://nobel.anumuseum.org.il/persona/ברטון-ריכטר/ ברטון ריכטר], אנשי סגולה - יהודים זוכי פרס נובל, באתר [https://www.anumuseum.org.il/he/ בית התפוצות].
* 

קטגוריה:ניו יורק: אישים
קטגוריה:זוכי פרס נובל לפיזיקה
קטגוריה:זוכי פרס נובל יהודים אמריקאים
קטגוריה:פיזיקאים יהודים אמריקאים
קטגוריה:זוכי פרס אנריקו פרמי
קטגוריה:אמריקאים שנולדו ב-1931
קטגוריה:אמריקאים שנפטרו ב-2018
אגו רתימנו

מועדון הספורט וההתעמלות רתימנו (ביוונית: Αθλητικός Γυμναστικός Όμιλος Ρεθύμνου), היא קבוצת כדורסל יוונית מהעיר רתימנו במרכז האי כרתים, המתמודדת בליגת העל היוונית (איי 1 אתניקי).

==היסטוריה==
הקבוצה הוקמה בשנת 1986 כחלק מ"מועדון הספורט רתימנו". בסיום עונת 2004/05 העפילה מהליגה השלישית לליגה השנייה. בסיום עונת 2006/07 העפילה הקבוצה בליגה הבכירה. במקביל הגיעה הקבוצה עד לגמר הגביע היווני, בה נחלה תבוסה צורמת 87-48 מול פנאתינאיקוס, בכך שברה הקבוצה שיא שלילי של מינימום נקודות בהיסטוריית גמר הגביע.

הקבוצה שיחקה בליגה הבכירה במשך עונה אחת (2007/08), שבסיומה נשרה חזרה לליגה השנייה. בסיום עונת 2010/11 העפילה הקבוצה בחזרה לליגה הבכירה מהמקום השני.

בעונת 2011/12 סיימה הקבוצה במקום הרביעי המכובד והפסידה ברבע גמר הפלייאוף לקבוצת פאניוניוס.

הקבוצה מארחת באולם הספורט מרקורי בעיר, הקרוי על שם "מלינה מרקורי", שרת התרבות בממשלת יוון בעבר. ומכיל 1,600 מקומות ישיבה.

==תארים והישגים==
*הגביע היווני:
**גמר: 2007

==קישורים חיצוניים==

* 

רתימנו
קטגוריה:כרתים
ארתור שולוב

ארתור ליאונרד שולוב (באנגלית: Arthur Leonard Schawlow; ) היה פיזיקאי אמריקאי ממוצא יהודי, שזכה בפרס נובל לפיזיקה בשנת 1981.

==השכלה ופעילות==

ארתור שולוב נולד בניו יורק לאם פרוטסטנטית ולאב יהודי, התחנך כילד נוצרי והגדיר את עצמו כנוצרי. גדל בטורונטו והשתלם באוניברסיטת טורונטו ובאוניברסיטת קולומביה. שימש מרצה באוניברסיטת סטנפורד, יחד עם רוברט הופסטדטר.

ב-1958 הראה בעבודה שחיבר יחד עם גיסו, צ'ארלס טאונס (זוכה פרס נובל בפיזיקה בשנת 1964) כי ניתן להפעיל את עקרון הפליטה המאולצת לשם להגברת קרינה מכוונת בתחום הספקטרום הנראה ובתחום התת-אדום (ספקטרוסקופיית רוויה). עבודה פורצת-דרך זו הובילה לפיתוח הלייזר האופטי. 

פיתח ספקטרוסקופיה של לייזר. על גילוי זה קיבל פרס נובל לפיזיקה ב-1981, יחד עם קאי סיגבאן וניקולס בלומברגן.

נפטר ב-28 באפריל 1999, בגיל 77.

על שמו מוענק מדי שנה על ידי החברה האמריקאית לפיזיקה פרס ארתור שולוב במדעי הלייזר, מאז 1991.

==פרסומים==
<div style="direction: ltr;">
* Schawlow, A L (1995), "Principles of lasers", Journal of clinical laser medicine & surgery 13 (3): 127–30, 1995 Jun, 
* Schawlow, AL (1982), "Spectroscopy in a New Light", Science 217 (4554): 9–16, 1982 Jul 2, Bibcode 1982Sci...217....9S, DOI:10.1126/science.217.4554.9, 
* Schawlow, AL (1978), "Laser Spectroscopy of Atoms and Molecules", Science 202 (4364): 141–147, 1978 Oct 13, Bibcode 1978Sci...202..141S, DOI:10.1126/science.202.4364.141, 
* McCaul, B W; Schawlow, A L (1969), "Plasma refractive effects in HCN lasers", Ann. N. Y. Acad. Sci. 168 (3): 697–702, 1969 Feb 10, Bibcode 1969NYASA.168..697M, DOI:10.1111/j.1749-6632.1969.tb43154.x, 
* Schawlow, A L (1966), "Lasers", International ophthalmology clinics 6 (2): 241–51, DOI:10.1097/00004397-196600620-00002, 
</div>

== קישורים חיצוניים ==

* 
* [http://www.snunit.k12.il/heb_journals/mada/263138.html מאמר על ארתור שולוב] באתר סנונית
* 

==הערות שוליים==

קטגוריה:סגל אוניברסיטת קולומביה
קטגוריה:זוכי פרס נובל לפיזיקה
קטגוריה:זוכי פרס נובל יהודים אמריקאים
קטגוריה:פיזיקאים יהודים אמריקאים
קטגוריה:אמריקאים ממוצא יהודי-לטבי
קטגוריה:אמריקאים שנולדו ב-1921
קטגוריה:אמריקאים שנפטרו ב-1999
Left 4 Dead 2

Left 4 Dead 2 (ידוע גם בתור L4D2) הוא משחק אימה-הישרדות מגוף ראשון המתבסס על שיתוף פעולה בין שחקנים ברשת. המשחק פותח על ידי חברת Valve והופץ על ידי Valve ו-Electronic Arts. זהו משחק המשך למשחק Left 4 Dead.

בדומה למשחק המקורי בסדרה, העלילה במשחק מתרחשת לאחר התפרצות מגפה אפוקליפטית הגורמת לאנשים להפוך לזומבים. עלילת המשחק מתרחשת בדרום ארצות הברית - הוא מתחיל בסוואנה שבג'ורג'יה ומסתיים בניו אורלינס שבלואיזיאנה. העלילה מתמקדת בארבעה ניצולים חדשים אשר חסינים למגפה שנאלצים להיאבק בהמוני בני אדם הנגועים במגפה שהפכה אותם לזומבים. הניצולים חייבים להילחם בזומבים לאורך השלבים השונים ולהצליח להגיע בשלום לבתי מסתור שונים, כאשר המטרה הסופית היא להגיע לנקודת ההימלטות בסיום המשחק.

המשחק משתמש בטכנולוגית אינטליגנציה מלאכותית חדשה המכונה "הבמאי", אשר שולטת במתרחש במשחק ומאזנת אותו תוך כדי התקדמות.

המשחק יצא לשווקים בצפון אמריקה ב-17 בנובמבר 2009 ובאירופה ב-20 בנובמבר 2009.

== הניצולים ==
הדמויות מימין לשמאל:ניק, קוצ', אליס ורושל
בדומה למשחק הקודם בסדרה, משחק זה מתמקד בארבע דמויות:
*קוצ' (Coach) - מאמן קבוצת פוטבול. קוצ' הוא דמות המנהיג, לרוב חיובי.
*ניק (Nick) - מהמר כבד וגס רוח. הדמות עצמה סרקסטית ואמפתית.
*רושל (Rochelle) - עוזרת ברמה נמוכה בהפקת ובפינוי הטלוויזיה המקומית.
*אליס (Ellis) - טכנאי מחשבים ידידותי שאוהב להשתעשע. מאוהב בזואי מ-Left 4 Dead הראשון.

== הנגועים ==
במשחק קיימים כמה נגועים בעלי יכולות מיוחדות:
*Charger - נגוע בעל יד מאסיבית אשר מתנגש בניצולים ומטיח אותם ברצפה.
*Hunter - נגוע אשר זוחל, קופץ על הניצולים ומבתר אותם עד להרגם.
*Spitter - נגועה אשר יורקת חומצה.
*Jockey - נגוע נמוך שקופץ על ראשי הניצולים ומוביל אותם למקומות מסוכנים.
*Tank - נגוע גדול בעל רמת חיים גבוהה אשר זורק סלעים או מכוניות.
*Witch - נגועה אשר בוכה ומייללת בישיבה, מתעצבנת כאשר מאירים עליה, תוקפים אותה, או מרעישים בסביבתה.
*Boomer - נגוע שמן המקיא על הנצול, הקיא מושך אל הניצול נגועים אחרים ומעוור אותו זמנית.
*Smoker - נגוע מעוות אשר שולח את לשונו, תופס את הניצול חונק אותו, ומפריד אותו משאר חברי הקבוצה.
*Jimmy Gibbs J.r - נגוע נדיר המופיע בחלקו הרביעי של המפה המכונה 'Dead Center' לנגוע יש 1000 יחידות חיים, והוא בעל כוח ברמה חזקה. (ישנם רק 5 אחוזים שהנגוע ייווצר על ידי המערכת האוטומטית)

== ראו גם ==
* Left 4 Dead
* סטים
* משחק וידאו
* Valve

== קישורים חיצוניים ==
* 

* 
* 
* 
* [http://www.vgames.co.il/article/7337.html ביקורת משחק: Left 4 Dead 2], אתר [http://www.vgames.co.il משחקים] ויגיימס 

קטגוריה:משחקי וידאו משנת 2009
קטגוריה:משחקי יריות ממוחשבים (גוף ראשון)
קטגוריה:משחקי רשת
קטגוריה:משחקי אימה ממוחשבים
קטגוריה:משחקי הישרדות ממוחשבים
קטגוריה:משחקי הישרדות-אימה
קטגוריה:משחקי וידאו קואופרטיבים
קטגוריה:משחקי וידאו שפותחו בארצות הברית
שמחת הפרטים הקטנים

שמחת הפרטים הקטנים הוא אלבום הבכורה של הזמר היוצר, המלחין והמוזיקאי ארז לב ארי. האלבום יצא לאור בשתי גרסאות כאשר הגרסה הראשונה יצאה לאור ב-4 בדצמבר 2007 וזו שאחריה יצאה ביולי 2008. לגרסה השנייה נוסף השיר "אנה אפנה" שהיה שיר הנושא של הסדרה הטלוויזיונית "סרוגים" שהוקלט בשנת 2008 ודורג במצעדים השנתיים של שנת ה'תשס"ח (ראו בהמשך). הסינגל הראשון שיצא מהאלבום היה "מה אעשה" שיצא כבר בחודש מאי בשנת 2006. בין השירים המוצלחים שיצאו מאלבום זה אפשר למנות את "צדק" (השיר שפותח את האלבום), דואט של לב ארי יחד עם לאה שבת. שיר זה מתייחס למערכת היחסים שבין לב ארי לבין זוגתו. שיר נוסף הוא "מתוך האפלה" (הרצועה השמינית) שבו כלי הקשה רבים וקולות רקע של שרית שולצ'ינר. סוגר את האלבום השיר "חתונה" המשלב סיטאר שמנגן בו ואווירת הודו, ובכך מוסיף ומקשר את האלבום כולו לקשר רוחני. רוב שירי האלבום הוקלטו באולפן הביתי של לב ארי בביתו. האלבום זכה בתואר אלבום זהב על מכירת עותקים רבים שלו.

במהלך מלחמת חרבות ברזל, השיר "חתונה" מתוך האלבום הגיע למקום ה-18 המצעד השבועי של מדיה פורסט.<ref></ref>

==רשימת רצועות==

==וידאו קליפים==
* אנה אפנה
* מה אעשה
* צדק

==סינגלים==

==קישורים חיצוניים==

* [http://www.youtube.com/watch?v=fTRm3nyNpro&feature=plcp שירי האלבום] באתר YouTube
* [http://www.tab4u.com/tabs/artists/684_ארז_לב_ארי.html אקורדים לשירי האלבום] באתר [http://www.tab4u.com/ tab4u]
* [http://shironet.mako.co.il/artist?type=disc&lang=1&prfid=6145&discid=1164 מילים ואקורדים לשירי האלבום] באתר [http://shironet.mako.co.il shironet]
* [https://web.archive.org/web/20171201031050/http://mooma.mako.co.il/Discs.asp?ArtistID=26100&AlbumID=41742 האלבום] באתר [https://web.archive.org/web/20171201031050/http://mooma.mako.co.il/ mooma]

== הערות שוליים ==

קטגוריה:אלבומי בכורה מ-2007
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי זהב בישראל
קטגוריה:אלבומי חברת NMC יונייטד אנטרטיינמנט
תוכנית יוזמה

תוכנית יוזמה הייתה תוכנית ממשלתית לעידוד השקעות הון סיכון במדינת ישראל. התוכנית נוסדה ב-1993 על ידי שר האוצר דאז אברהם בייגה שוחט והמדען הראשי במשרד התעשייה, המסחר והתעסוקה, יגאל ארליך ויושמה בשנים 1993–1998. 

התוכנית נועדה לעודד את צמיחת תעשיית ההיי-טק על ידי השקעה ממשלתית בקרנות הון סיכון. הממשלה השקיעה באופן ישיר כ-100 מיליון דולר ב-10 קרנות הון סיכון, כאשר הקרנות יכלו לבחור להפוך את הממשלה לשותף בקרן או להחזיר לממשלה את הסכום שהשקיעה בתוספת ריבית. הממשלה החזיקה בתחילה ב-40% מכל קרן, אך איפשרה לשותפים הפרטיים לרכוש את חלקה כעבור חמש שנים בתנאים נוחים. אמנם ההשקעה הממשלתית לא הייתה גדולה אך היא היוותה איתות מעודד באמצעותו יכלה הקרן לגייס הון בחו"ל. התוכנית נתנה דחיפה משמעותית לתעשיית הון הסיכון בישראל ויצרה אקלים המעודד השקעות בתחום ההי טק הישראלי.

כל קרן הון סיכון במסגרת יוזמה הורכבה ממשקיעי הון סיכון ישראלים ("מתלמדים"), חברת הון סיכון זרה וחברת החזקות או בנק ישראלי. אחת מקרנות הון הסיכון הייתה "קרן יוזמה" בהיקף של 20 מיליון דולר עבור השקעה בחממות טכנולוגיות וחברות טכנולוגיה צעירות. בראשית הפרויקט השקיעה הממשלה בקרנות תוכנית יוזמה ביחס של 1:1.5 כלומר אם הקרן הצליחה לגייס עבור חברה מסוימת 12 מיליון דולר, הממשלה השקיעה 8 מיליון נוספים. בהמשך עלה היחס ל-1:2.

בסיכום שערך אתר ynet בשנת 2004, כ-12 שנים לאחר התחלת התוכנית עלה כי קרנות יוזמה השקיעו ב-168 חברות הזנק ("סטארט-אפ"). 13 זרות, ו-153 ישראליות. נכון לעת הסיכום, 30 חברות נרכשו על ידי גופים אחרים (12 מתוכן סגרו את מרכז הפיתוח שלהן בישראל). 26 מהחברות הפכו לחברות ציבוריות, 49 נשארו חברות פרטיות ו-47 חברות נסגרו. 12 שנים לאחר ההשקע שרדו 103 חברות פעילות מתוך 153 הישראליות (שני שלישים), ynet מציין שזהו שיעור שרידות גבוה מאוד, כשהאחוז המקובל בעולם הוא שליש עד חצי.

התוכנית, שזכתה לכינוי "הדגם הישראלי" היוותה השראה לפרויקטים לאומיים במדינות אחרות כגון Innovation Fund באירלנד ו-NKTH בהונגריה.

== ראו גם ==
* סיליקון ואדי

== לקריאה נוספת ==
* דן סינור ושאול זינגר, מדינת הסטארט אפ, כנרת זמורה-ביתן דביר והוצאת מטר, 2011 עמ' 150–161

== קישורים חיצוניים ==
* גיל אבנימלך, פרופ' מוריס תובל, [https://web.archive.org/web/20131022001015/http://www.neaman.org.il/Neaman2011/Templates/ShowPage.asp?DBID=1&TMID=581&LNGID=2&FID=646&IID=7871 מדיניות אבולוציונית לעידוד תעשיית הון הסיכון: לקחים מניתוח התפתחות תעשיית הון הסיכון בישראל ( STE-WP-25)], מוסד שמואל נאמן למחקר מתקדם במדע וטכנולוגיה

==הערות שוליים==

קטגוריה:ישראל: היסטוריה כלכלית
קטגוריה:הון סיכון בישראל
קטגוריה:שנות ה-1990 בישראל
קטגוריה:מיזמים ממשלתיים בישראל

__NOTOC__
קטגוריה:רשות החדשנות
חבלה (נפת קלקיליה)

חָבְּלֶה (בערבית: حبلة) הוא כפר פלסטיני<ref></ref> במזרח השרון השוכן מדרום לקלקיליה ושייכת לנפת קלקיליה. חבלה הסמוך לראס עטייה נמצאת ממזרח למתן וממערב לאלפי מנשה ולראס א-טירה. נכון לשנת 2006 חיו בכפר 6,150 תושבים.

שרידים קדומים של מסגד ובתים נמצאו בכפר. בתקופות שונות עברה בסמוך לכפר דרך יפו-שכם.

בקיץ 2003 הושלמה בניית גדר ההפרדה באזור. הגדר מקיפה את חבלה ואת הכפר הסמוך ראס עטייה מצפון, ממזרח וממערב, ובפרט חוסמת את המעבר לעיר המחוז הסמוכה קלקיליה. תכנון זה נעשה בעיקרו על מנת לכלול את אלפי מנשה בצידה הישראלי של הגדר. בסוף יולי 2004 נפתח מעבר תת-קרקעי המחבר בין קלקיליה לחבלה, מתחת לכביש 55 ולגדר ההפרדה.
==קישורים חיצוניים==

*

== הערות שוליים ==

קטגוריה:נפת קלקיליה
קטגוריה:הרשות הפלסטינית: יישובים
אלבניה הגדולה

הטריטוריות הנכללות ב"אלבניה הגדולה"
אלבניה הגדולה הוא מונח המבטא את האידיאל הטריטוריאלי של הלאומנים האלבנים.

באלבניה הגדולה נכללות טריטוריות הקשורות להיסטוריה האלבנית וטריטוריות בהן יש אוכלוסייה אלבנית ניכרת. בנוסף לאלבניה, השאיפות האלבניות הן לספח גם את קוסובו, שטחים בדרום מונטנגרו, שטחים בצפון מערב יוון, מערב מקדוניה וכמה חבלים בסרביה.

כדי לא לעורר אנטגוניזם אצל שכניהם, האלבנים משתמשים בשם "אלבניה האתנית".

הישות המדינית הקרובה ביותר לגבולות אלבניה הגדולה הייתה מדינת החסות האלבנית שייסדה גרמניה הנאצית בשנת 1943, לאחר כניעת איטליה, שעברה לצידן של בעלות הברית. עם סיום מלחמת העולם השנייה הושבה אלבניה לגבולותיה הקודמים והוקמה כרפובליקה הסוציאליסטית העממית של אלבניה.

==קישורים חיצוניים==

קטגוריה:אלבניה: היסטוריה
אלבניה
קטגוריה:אירדנטיות
קטגוריה:יחסי אלבניה–יוון
קטגוריה:יחסי אלבניה–מקדוניה הצפונית